भेरी नगरपालिका
भेरी नगरपालिका नेपालको मध्य-पश्चिमाञ्चल विकास क्षेत्र अन्तर्गत भेरी अञ्चलमा पर्ने जाजरकोट जिल्लामा अवस्थित एक नगरपालिका हो। स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा जाजरकोटमा खलङ्गा, पुन्मा, जगतिपुर र भुर यी ४ गाउँ विकास समितिहरूलाई समेटेर भेरीमालिका नगरपालिका घोषणा गरिएको हो। भेरी नगरपालिकाको केन्द्र साबिकको खलङ्गा गाउँ विकास समितिको खलङ्गा बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।

जनसङ्ख्या
खलङ्गा, पुन्मा, जगतिपुर र भुर यी ४ गाउँ विकास समितिहरूलाई मिलाएर भेरी नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ४ ठाउँहरूको जनसङ्ख्यालाई जोडेर भेरी नगरपालिकाको जनसङ्ख्या ३३,५१५ रहेको छ।

सन्दर्भ सामग्रीहरू

बाह्य कडीहरू
जिल्ला विकास समिति, जाजरकोट

यो पनि हेर्नुहोस्

जाजरकोट जिल्लाका ठाउँहरू
२०७२ असोज १ मा घोषित नगरपालिकाहरू
नेपालका नगरपालिकाहरू
कर्णाली प्रदेशका नगरपालिकाहरू